போர்த்தலேசா

ஃபோர்த்தலேசா (Fortaleza, , கோட்டை) பிரேசிலின் வட கிழக்கு மண்டலத்தில் அமைந்துள்ள சியாரா மாநிலத்தின் தலைநகரமாகும். இதன் மக்கள்தொகை  ஏறத்தாழ  2.55 மில்லியனாக (பெருநகரப் பகுதியில்  3.6 மில்லியனுக்கும் கூடியதாக) கணக்கெடுக்கப்பட்டுள்ளது. பிரேசிலின் மிகப்பெரிய நகரங்களில் ஐந்தாவதாக விளங்குகிறது.     பரப்பளவில் அமைந்துள்ள இந்த நகரம் நாட்டின் மிக உயர்ந்த மக்களடர்த்தியைக் (ச. கிமீக்கு 8,001) கொண்டுள்ளது. நகரத்தின் வடக்கே அத்திலாந்திக்குப் பெருங்கடல் அமைந்துள்ளது. இந்த நகரத்தின் குடிகள் போர்த்தெலேசியர்கள் (Fortalezenses) என அழைக்கப்படுகின்றனர். சியாரா கூட்டரசுப் பல்கலைகழகத்திலிருந்து பட்டம் பெற்ற மருத்துவர் இராபெர்ட்டோ கிளாடியோ தற்போதைய மேயராக உள்ளார். 2014 உலகக்கோப்பை காற்பந்து போட்டிகள் நடக்கும் நகரங்களில் ஒன்றாக போர்த்தலேசா விளங்குகிறது.

பிரேசிலின் நகரங்கள்
உலகக்கோப்பை கால்பந்து நடைபெற்ற நகரங்கள்